**Juan Francisco Ordóñez González**, nado en Santo Domingo o 4 de outubro de 1961, é un músico e compositor de República Dominicana. Como guitarrista, desenvolveu un novo e particular linguaxe no seu instrumento, incorporando elementos de blues, rock e jazz á súa forma particular de executar.

Biografía
---------

Realizou os seus estudos básicos no Colexio Dominicano de La Salle e licenciouse en Ciencias Económicas na Universidade Autónoma de Santo Domingo. Á idade de 11 anos, entra á escola de música "Salvador Sturla" e comeza súo aprendizaxe de guitarra da man do profesor Blas Carrasco. Anos máis tarde, estuda harmonía e solfexo coa profesora Sonia de Piña.

A fins dos anos 70, incorpórase a Convite, grupo músico-vogal pioneiro no rescate dos ritmos folclóricos da illa.

En 1982 funda con Luis Días e outro músicos Transporte Urbano, grupo considerado creador auténtico do Rock dominicano.. Ordoñez será o guitarrista líder desta banda por mas de vinte anos.

No ano 1985, Ordóñez viaxou a Moscova, dentro do marco do "Festival Mundial de la Juventud y los Estudiantes", onde se presentou con Luís Días e a cantante dominicana de blues Patricia Pereyra.

En 1986 crea o trío de fusíon OFS, con Guy Frómeta (batería) e Héctor Santana (baixo), e viaxará en abril do 1986 a Lima, a presentarse con Sonia Silvestre no "Festival de la Nueva Canción Latinoamericana". En xuño viaxa a Montreal, como acompañante da cantante Patricia Pereyra na cuarta edición do "Carnaval du Soleil".

En 1992 crea Trilogía, novo trío de fusión, pero nunha versión máis caribeña, xunto a Héctor Santana e o percusionista Chichí Peralta .

Desde comezos da década de 2000 pasa a ser director do grupo La Vellonera, acompañando ao compositor e cantante Víctor Víctor nas súas presentacións e gravacións.

Labor Profesional
-----------------

Ordóñez realizou unha labor docente como profesor de varias xeracións de guitarristas. Como profesional da guitarra, traballou en estudos de gravación e en presentacións en vivo para os máis diversos artistas e grupos do seu país, de Iberoamérica e de España. Realizou arranxos para cancións, *jingles* publicitarios e bandas sonoras de películas como na curtametraxe dominicana *Frente al mar* (sobre un conto de Hilma Contreras, Premio Nacional de literatura 2002) e *Azucar amargo* de León Ichaso.

Tamén, participou en sesións en directo con músicos de jazz como Paquito de Rivera, Charlie Haden. e Don Cherry.

Discografía
-----------

* *Trilogía*, editado en casete en 1988 e reeditado como CD por Patín Bigote Music en 2004.
* *Cabaret Azul*, coproducido con Patricia Pereyra en 1989 e reeditado por TEREKE.
* *Radio Recuerdo*, editado en 2001 pola fundación Madora.

En 2005 realiza os labores de guitarrista, arranxador e coprodutor do disco *Bachata entre Amigos*. Neste traballo, cantautores como Joaquín Sabina, Joan Manuel Serrat, Pedro Guerra, Silvio Rodríguez, Pablo Milanés, Fito Páez e Víctor Manuel, entre outros, interpretan na súa propia voz e a dúo con Víctor Víctor as súas cancións a ritmo de bachata.

Bibliografía
------------

* Arvelo Caamaño, M.: *La primera tierra*, (p. 51-54) maio 2000. ISBN 0-615-11428-8

Notas
-----

1. ↑  Elías, C. F.: "Juan Francisco Ordoñez: un invento dominicano en el emotivo sonido de la guitarra". Artigo en *Listín Diario*, 1 de agosto de 1990 *(en castelán)*.
2. ↑  "Biografía de Luis Terror Días", artigo de Jaime Stepan en www.galipote.mx *(en castelán)*. (acceso o 30 de agosto de 2008).
3. ↑  Puello, Z.: "Arte y Artistas", artigo en *Listín Diario*, 9 de abril de 1986 *(en castelán)*.
4. ↑  Mena, M.: "Juan Francisco Ordóñez o una buena apuesta de jazz", artigo en *Ventana-Listín Diario* (10 de abril de 1994) *(en castelán)*.
5. ↑  "Victor Explota su lado revolucionario", artigo en www.perspectivaciudadana.com *(en castelán)*.(acceso o 30 de agosto de 2008).
6. ↑  "Vivirá, homenaje a Juan Bosch", artigo en migapich.blogspot.com *(en castelán)*. (acceso o 25 de agosto de 2008)
7. ↑  *Azúcar amarga* na Imdb *(en inglés)*.
8. ↑  Frías Guerrero, J. I.: "A propósito de la visita de Charlie Haden", artigo en *Listín Diario* do 25 de marzo de 1990 *(en castelán)*.
9. ↑  "Concursos" Arquivado 20 de xuño de 2009 en Wayback Machine. en www.patinbigote.com *(en castelán)*.
10. ↑  Ficha en www.tagtuner.com *(en castelán)*; ficha en www.music-db.org Arquivado 21 de xullo de 2011 en Wayback Machine. *(en castelán)*.
11. ↑  Artigo en www.cielonaranja.com *(en castelán)*(acceso o 15 de agosto de 2008).
12. ↑  "Bachata entre Amigos", artigo en www.answers.com *(en castelán)* (acceso 5 de xuño de 2008).

Véxase tamén
------------

### Ligazóns externas

* myspace do autor
* Vídeo "Bachata entre amigos"

|  |  |
| --- | --- |
| Control de autoridades | 
* Wd: Q981247
* WorldCat
* VIAF: 79766041
* Europeana: ID
* GND: 13476045X
* IMDb: nm2559127
* MusicBrainz: ID

 |